[{"text_idx": "#000004", "text": "/ Invest in Basque Country"}, {"text_idx": "#000006", "text": "Zure proiektua gure jarduera-eremuekin lotuta badago zuri buruz hitz egingo dugu Spri Taldeko gure kanaletan."}, {"text_idx": "#000009", "text": "Euskadiko enpresa txiki eta ertainentzako Eusko Jaurlaritzaren 2023 laguntzen plana"}, {"text_idx": "#000013", "text": "Intergune 2022, euskal enpresen Nazioartekotze Foroa, urriaren 26 eta 27an egingo da Bilbao Exhibition Centre-n (BEC). Hauxe da atzerrira irteteko bokazioa duten konpainien topagune nagusia, eta bertan biltzen dira Eusko Jaurlaritzak SPRI Taldearen bitartez alor horretan eskaintzen dituen zerbitzu, finantzaketa-aukera eta laguntza guztiak. Zabalik dago izena emateko epea."}, {"text_idx": "#000016", "text": "Intergune 2022 ekitaldiak aukera emango du harremanetan jartzeko hogeita hamar bat erakusketarirekin, hala nola banku-erakundeekin, finantza- eta aseguru-zerbitzuak eskaintzen dituzten erakundeekin, Araba, Bizkaia eta Gipuzkoako merkataritza-ganberekin, hiru lurralde historikoetako foru aldundiekin, Kanpo Merkataritzako Institutuarekin (ICEX), klusterrekin, elkarte sektorialekin edo nazioartean espezializatutako aholkularitza enpresekin."}, {"text_idx": "#000017", "text": "Deialdia bereziki zuzentzen zaie enpresa esportatzaileei, dagoeneko atzerrian kokatuta daudenei eta enpresa multilokalizatuei, baina baita ere oraindik nazioartekotzeko jauzia egin ez dutenei. Aldi berean, foroaren bidez erakarri nahi dira nazioartekotzearekin lotutako eragile publiko eta pribatuak, eta baita ere euskal enpresek eskatzen duten nazioarteko espezializazioa ezagutu nahi duten ikasleak."}, {"text_idx": "#000018", "text": "Euskal enpresen nazioarteko proiektuak bultzatzea"}, {"text_idx": "#000020", "text": "Intergune 2022 ekitaldiaren beste xede bat da euskal enpresaren erronkak aztertzea, abiapuntutzat hartuz nazioartekotze arloko adituen ezagutza. Hitzordu honek aukera ematen du harreman indibidualizatua izateko Eusko Jaurlaritzaren Kanpo Sareko adituekin eta nazioartekotze arloko beste profesional batzuekin, enpresa bakoitzak bere beharretara ondoen egokitzen diren tresnak eta konponbideak eskuratu ditzan. Era berean, aztergai hartuko da munduko egoera geopolitikoa, eta baita ere nola egin behar dieten aurre enpresek azken joerei eta gertaerei."}, {"text_idx": "#000021", "text": "Enpresei baita ere eskainiko zaizkie sektore estrategikoetara bideratutako tailerrak, besteak beste energia berriztagarriei, osasunari eta biozientziei edo manufaktura aurreratuari buruzkoak. Eta barne hartuko dituzte sektore garrantzitsuenetako batzuk, euskal enpresek nazioartean lortutako protagonismoagatik nabarmentzen direnak, hala nola automobilgintza, makina-erreminta, aeronautika eta IKTak. Hori guztia sinergiak sortzeko, lankidetza-sareak ehuntzeko eta ezagutzak partekatzeko, sektore bakoitzean lider diren enpresekin egingo den networking gune baten bitartez."}, {"text_idx": "#000022", "text": "Egitarauan jorratuko diren gai espezifikoen artean aipatzekoak dira Europako automobilgintza industriaren trantsizio teknologikoa, trantsizio energetikoaren aro berria EBn edo ingurumenaren eta biozientzien euskal sektoreentzako aukerak. Era berean, arreta berezia eskainiko zaie Asian hedatzeko aukerei, eta batik bat fokua jarriko da Korea, Turkia, Japonia eta Indiako merkatuetan."}, {"text_idx": "#000024", "text": "Enpresak nazioartekotzeko ibilbide profesionalak: Intergunek aukerak emango dizkie berriro ere kanpo-proiekzioko erronka berriei heldu nahi dieten gazte nahiz enpresei."}, {"text_idx": "#000025", "text": "Talent Spot \u2013INTERGUNEren barruan antolatuko den \u201cTalentu Foroa\u201d- beraizik zuzentzen zaio talentu gazteari, urrats hori emateko azken bultzada bat behar dutenei: gure harrobiko profesionalak lehen mailako enpresentzat."}, {"text_idx": "#000026", "text": "Gune honetan hizpide hartuko dira laguntza-tresna publikoak (besteak beste \u201cBeint\u201d eta \u201cGlobal Training\u201d), eta atzerrira irteteko unibertsitate-tresnak, eta baita ere Euskadira itzultzeko erronkak eta laguntzak."}, {"text_idx": "#000027", "text": "Azkenik, aipagarria da ALUMNI SAREAren aurkezpena. Plataforma berri horrek bere baitan biltzen ditu esperientzia eta ezagutza, eta komunitate bateko kide izatearen abantailak eskaintzen ditu."}, {"text_idx": "#000028", "text": "Eusko Jaurlaritza eta SPRI EMO Hannover-en parte hartzen ari diren 36 euskal enpresen bidelagun\nBasque Open Industry-ren zabalkundea abian da\nBelmekek berrikuntzaren aldeko apustua egin du doitasunezko mekanizazioen arloan\nLemuGroupek etorkizuneko paperaren converting sektorerako makinak egiten ditu Tolosaldean\nZuaitzo, haragi proteinen ordezko begetala \u2018made in Euskadi\u2019"}, {"text_idx": "#000029", "text": "Elkar ikusi arte gure jardunaldi, networking eta prestakuntza saioetan"}, {"text_idx": "#000030", "text": "Laguntza berriei buruzko azken orduko albisteak"}, {"text_idx": "#000031", "text": "ETEentzako, merkatuak dibertsifikatzeko, atzerriko bekak, nazioarteko lizitazioak, itzuli beharrik gabeko dirulaguntzak esportazioak sendotzeko, ezarpenak egiteko laguntzak edo nazioartekotzeko prestakuntza espezifikoa."}, {"text_idx": "#000033", "text": "Adituen aholkularitzaAgenda, prestakuntza eta ikaskuntzaEnpresentzako sustapen-guneakJoerak eta ikuspegi estrategikoaNetworking eta enpresa-lankidetzaProgramak, finantzaketa, inbertsioak"}, {"text_idx": "#000035", "text": "Jarraitu iezaguzu eta euskal enpresarentzat mugitzen den guztiaren berri izango duzu"}, {"text_idx": "#000037", "text": "Bulego nagusia:Alda. Urquijo 36 4a planta 48011 BilbaoTel. 94 403 70 00info@spri.eus"}]